钦定古今图书集成/理学汇编/学行典/第022卷 > 皇极经世心易发微三 > 《产育》
## 钦定古今图书集成/理学汇编/学行典/第022卷 > 皇极经世心易发微三 > 《产育》

“天地和而万物育，阴阳和而男女生。”凡占产育，必先
察其宾主，故主为母，宾为子，子母不可损伤，日时最
宜相合，日时与母相生相合，最为顺利，日时与母相
克相冲，必是不祥。母生子，易生易养，子克母，难生难
养，母克子，易生而难养。若子生母，即产而易生，子母
比和，上下完全而易产。日克子，子无气则子亡，有气
多疾。日克母，母无气则母亡有气，难产日生子虽难，
产亦不伤。命日辰与子俱来克体母为不利。子母无
气而日辰又来克之，子母俱亡。母有气母生疾，子有
气子多灾。子母俱无气而日不相克者无妨。互生子
有气，则子亦易养。互生体，产期将临。互变生体产速；
变生体产迟。互变俱无生者，产期未“至。互变受伤，或
值艮卦，必养不大。”互体上下生内，儿之气亦实。初爻
动，其应速，二爻次之；三爻动，其应稍迟，四爻次之；五
六爻动，产期远也。阳卦阳爻生男，阴卦阴爻生女。阳
变阴生女，阴变阳生男。变克体，母亡子存；体克变，子
亡母存。阴阳互换，变卦为主。阴阳相半，则察其来占
之人左右之位，以定奇偶也。如欲决其日时，以宾卦
数参详，卦旺以墓绝日生，休囚以生旺日生。乾卦为
用，满月有馀，在内易生，夏占不利。兑卦为用，胎气不
足，在上难生，在下易养。离在内易生，多主哭啼。震为
胎动，多主虚惊，在内难生，秋多欠利。巽在外难产，在
内易生，秋则损胎。坎主险难，在内易生，四季不利。艮
为〈阙二字〉在内难生，春夏欠利。坤在内难养，在外易生，
春天不利定男女胎宫。如震卦属木，子孙火胎，八卦
仿此。子午男，卯酉女，八纯多是双生。震巽是长男长
女，以卦象推之，乾坤阳月阳爻，伏世生男；阴是女，阴
月阴爻，伏世生女。阳是男，震坎艮是男，巽离兑是女。
日期克子午卯酉胎速生。又看有孕无孕，内阴外阳
有孕，纯阴纯阳无孕。内旺有子。内有本宫有胎。四植
克胎有疾。如金胎在卯数长生。至月必生。产。不及则
小产也。盖金胎在卯。〈阙〉“月占”，即二月也，数日从初一
日始，将《河图》数起。时支长生，是阴日木生在子，阳日
木生在亥，日辰是土，上半日在艮，下半日在坤，便知
某日某时生也。

策曰：“凡占产育，最喜顺生顺克，切忌逆战逆刑，欲审
生期之应，当观运世之卦。故元为祖宗，会为孕妇，运
为收生人及日时定位，世为子息，世爻属奇，生男世
爻属偶，生女。会生世，易生易养，世克会难生难养，会
世俱来，克运无收。生人，运克世损胎，运克会母疾，会
缺母不存，世空子不育，会世俱空，母子俱亡。上克下”
吉，下克上凶。又以外卦为母身，内卦为身中所怀。阳
卦居内或动是男，阴卦居内或动是女，当分辨已临
期未临期而断之。如正当临盆之际来占，若《坎》数居
十上是为生门，会数缺，母身已空，更临初爻动，或值
震干，必已生离身落地矣。若未及临盆来占，遇会数
缺为不祥之兆，主产妇大凶。